নুসরাত, পহেলা বৈশাখ এর পর সাম্প্রতিক ইস্যু সাফা কবির।অভিনেত্রী সাফা কবির রেডিও অনুষ্ঠানে "পরকালে বিশ্বাস করিনা এবং যা দেখিনা তা বিশ্বাস করিনা" মন্তব্য করে লাইমলাইটে তিনি। অনেক ধর্মপ্রান ভাইয়েরা গালাগাল দিয়ে, নাস্তিক আখ্যা দিয়ে তুলোধুনো করে ছেড়ে দিয়েছেন। অশ্রাব্য ভাষায় গালাগাল দিয়ে যারা সাফাকে নাস্তিক প্রমান করে নিজেকে মুসলমান প্রমান করার চেষ্টা করেছেন তারা মনেপ্রানে কতটা মুসলমান সেটা নিয়ে আমার প্রশ্ন আছে। একজন ধর্মপ্রান মুসলিম কখনই কাউকে গালাগাল দিতে পারেনা। আর সাফা কবির যদি নাস্তিক হয়ে থাকে সেটা তার ব্যাক্তিগত বিষয়। তাকে গালাগাল দিয়ে আস্তিক বানানোর ইজারা আমাকে কিংবা আপনাকে কেউ দেয়নি। সেটা ওর বাবা মা বুঝে নেবে। আপনার তাকে অপছন্দ হলে তার অভিনীত নাটক দেখা বন্ধ করতে পারেন, ফেসবুকে তাকে ফলো করা বন্ধ করতে পারেন। গালাগাল দিয়ে আরেকজনকে নাস্তিক প্রমান করে নিজে মুসলিম হওয়া যায় না ভাই।